Storfjellet (Namsskogan)

Storfjellet (sørsamisk: Stoerretjahke) er et fjellmassiv i grensetraktene mellom Namsskogan og Høylandet i Trøndelag og Bindal i Nordland. Det høyeste punktet er Vesteråklumpen på 898 moh., beliggende i Høylandet. Fylkesgrensen går noe nord for denne, gjennom topper på 800-840 moh., og danner det sydligste punktet i Nordland fylke.

Storfjellet er et relativt ubeskrevet blad når det gjelder turisme, mens lokalbefolkningen benytter området til rypejakt og moltesanking. Den letteste adkomsten til området er veien opp i Nesadalen i Namsskogan (avkjøring fra E6 på Brekkvasselv).

Kategori:Fjell i Namsskogan
Kategori:Fjell i Bindal
Kategori:Fjell i Høylandet
Kategori:Fjell under 1000 meter